CELEX: C2005/193/28
Language: sl
Date: 2005-08-06 00:00:00
Title: Zadeva C-237/05: Tožba Komisije Evropskih skupnosti proti Helenski republiki, vložena dne 30. maja 2005

6.8.2005   
            
            
               SL
            
            
               Uradni list Evropske unije
            
            
               C 193/18
            
         Tožba Komisije Evropskih skupnosti proti Helenski republiki, vložena dne 30. maja 2005
   (Zadeva C-237/05)
   (2005/C 193/28)
   Jezik postopka: grščina
   Komisija Evropskih skupnosti, ki jo zastopata M. Patakiá, zastopnica in X. Lewis, zastopnik, z naslovom za vročanje v Luxembourgu, je dne 30. maja 2005 na Sodišču Evropskih skupnosti vložila tožbo proti Helenski republiki.
   Tožeča stranka Sodišču predlaga, naj:
   
               —
            
            
               ugotovi, da Helenska republika glede na prakso pristojnih organov v zvezi z nadzorom nad deli pripravljanja in zbiranja prijav-deklaracij pridelovalcev žita in drugih, v okviru integriranega upravnega in nadzornega sistema za leto 2001, ni izpolnila obveznosti iz določb Direktive Sveta 92/50/EGS (1), posebej iz členov 3(2), 7, 11(1), 15(2), in je ravnala v nasprotju s splošnim načelom preglednosti;
            
         
               —
            
            
               Helenski republiki naloži plačilo stroškov.
            
         Tožbeni razlogi in bistvene trditve
   Na Komisijo je prispela prijava v zvezi z neposredno dodelitvijo PASEGES (2) razpisa za sklenitev programskega dogovora in zadevnih pogodb za njegovo izvedbo za opravljanje več storitev za uporabo integriranega upravnega in nadzornega sistema v sektorju kmetijstva za leto 2001.
   V luči sodne praske Sodišča Komisija meni, da bi morali grški organi uporabiti pravila za objave in postopkovna pravila, ki jih Direktiva 92/50 določa pod naslovi III, IV, V in VI.
   Poleg tega Komisija meni, da naj Helenska republika, po eni strani, ne bi dokazala obstoja razlogov za odstopanje v smislu člena 11(3)(b) Direktive 92/50, in naj bi, po drugi strani, nepravilno opredelila, da se zadevne storitve uvrščajo v Prilogo 1B k direktivi.
   Podredno Komisija uveljavlja, da države članice niso proste obveznosti upoštevati določeno stopnjo javnosti niti kar zadeva storitve, ki se uvrščajo v Prilogo 1B k direktivi.
   Končno Komisija meni, da naj bi se, poleg obstoječega nesoglasja v zvezi z razlago navedenih določb zadevne direktive med grškimi organi in Komisijo, v nasprotju s tem, kar zatrjujejo grški organi, v praksi direktiva ne uporabljala.
   Posledično Komisija meni, da Helenska republika ni izpolnila obveznosti iz členov 3(2), 7, 11(1), 15(2) Direktive 92/50/EGS, in je ravnala v nasprotju s splošnim načelom preglednosti.
   
      (1)  UL L 209, 24.7.1992, str. 1.
   
      (2)  Panellinia Synomospondia Enoseon Georgikon Synetairismon (Pangrško združenje kmetijskih zadrug).